laion/Wikipedia-Exotic huggingface dataset:
טבעות בורומאיות

בתורת הקשרים המתמטית, טבעות בורומאו הן שזר המורכב משלושה מעגלים טופולוגיים הכרוכים זה בזה באופן שהוצאת כל אחת מהטבעות משחררת את הקשר בין שתי האחרות. הטבעות קרויות על שם חלק משלט האצולה של בית בורומאו ממילאנו של המאה ה-15. למרות שהתמונה האופיינית של הטבעות (למעלה משמאל) מציגה שלוש טבעות גאומטריות קשיחות, אי אפשר לממש אותה בטבעות קשיחות, כפי שאפשר לראות מן הדיאגרמה של השזר: אם מעגלים 1 ו-2 נוגעים זה בזה בנקודות החיתוך המופיעות בציור, אז יש מישור יחיד או כדור יחיד העובר דרך שניהם. בשני המקרים המעגל השלישי אינו יכול לחתוך את המישור או את הכדור הזה ארבע פעמים בלי להיות מוכל בו, ובמקרה זה לא יוכל לעבור לפני ואחרי שתי הטבעות האחרות לסירוגין. אכן, טבעות בורומאו עגולות ממתכת דקה יהיו מוכרחות להתעקם. לעומת זאת, אפשר לממש את השזר באמצעות אליפסות (ציור שלישי). את אלו אפשר לבחור עם אקסנצטריות קטנה ככל שנרצה, כך שהן קרובות ככל שנרצה למעגלים. ממבט ראשון נראה "מובן מאליו" שלא ניתן להתיר את שלוש הטבעות (כלומר, להרחיק אותן זו מזו, לאחר סדרה של עיוותים, בלי לאפשר לשתי מסילות לחצות זו את זו במרחב). עם זאת, ההוכחה המתמטית של עובדה זו אינה טריוויאלית, והיא דורשת כלים מתוחכמים מטופולוגיה אלגברית או מתורת הקשרים. הדרך הפשוטה ביותר היא להתבונן בחבורה היסודית של המרחב המשלים לשתי טבעות נפרדות, שהיא - לפי משפט סייפרט-ואן קמפן - חבורה חופשית על שני יוצרים a,b, ובה המסילה השלישית מתאימה לקומוטטור   a b a − 1 b − 1 {\displaystyle \ aba^{-1}b^{-1}} כפי שאפשר לראות מן הדיאגרמה (מעל הראשונה, מעל השנייה, מתחת לראשונה, מתחת לשנייה). הקומוטטור אינו טריוויאלי בחבורה, ולכן אי אפשר להתיר את הטבעת השלישית משתי האחרות. דרך אחרת היא להבחין שהקוהומולוגיה של המשלים לשזר (בן שלוש הטבעות) תומכת במכפלת מסי לא טריוויאלית, שלא כמו הקוהומולוגיה של המשלים לשלוש טבעות שאינן כרוכות זו בזו. אכן, מכפלת מסי משולשת מוגדרת רק כאשר כל המכפלות הכפולות הן טריוויאליות, תנאי המתקיים כאשר כל שתי טבעות ניתנות להפרדה זו מזו. טבעות בורומאו הן שזר היפרבולי: על המשלים שלהן בספירה התלת־ממדית אפשר להגדיר יריעה היפרבולית תלת-ממדית מנפח סופי. הפירוק הפאוני הקנוני של המשלים כולל שני אוקטאדרים אידיאליים (כלומר, כאלו שקודקודיהם באינסוף). אם חותכים את טבעות בורומאו מקבלים איטרציה אחת של הצמה הקלאסית; ולהפך, אם קושרים את הקצוות של הצמה לאחר איטרציה אחת, מקבלים את טבעות בורומאו. בדיאגרמת הקשר הסטנדרטית, הטבעות מסודרות באופן לא טרנזיטיבי, בסדר של אבן נייר ומספריים: 1 מעל 2, 2 מעל 3, 3 מעל 1. לכן הסרת טבעת אחת משחררת את האחרות; ובאותו אופן גם הסרת גדיל אחד מהצמה מתיר אותה לחלוטין. שמן של הטבעות נובע, כאמור, ממרכיב בשלט האצולה של משפחת בורומאו. הן הוענקו לאחד מראשי המשפחה במאה ה-15, פיליפו בורומאו, על ידי דוכס מילאנו פרנצ'סקו ספורצה והן מציינות את הקשר בין שלוש המשפחות החזקות במילאנו ויסקונטי, ספורצה ובורומאו, ה"איחוד הבלתי נפרד" (unione inscindibile). אולם שימוש בטבעות כסמל נפוץ הרבה לפני כן. השימוש המקובל בימי הביניים היה לתיאור השילוש הקדוש. שימוש מופשט בטבעות קיים גם בסמלים שנמצאו חקוקים על אבנים מהתקופה הויקינגית. הטבעות שימשו גם כסמליל של מפעל הפלדה והנשק הגרמני "קרופ", ובשנת 2022 נעשה שימוש בטבעות כחלק מהמשחק Elden Ring. דיאגרמה סטנדרטית של טבעות בורומאו טבעות תלת-ממדיות המקרבות את הדיאגרמה הסטנדרטית מימוש של הטבעות בתור אליפסות סמל אבירים המראה מנעולים כרוכים זה בזה בתצורה של טבעות בורומאו טבעות בורומאו ממתכת דקה הטבעות על עטיפת המשחק Elden Ring מדיה וקבצים בנושא טבעות בורומאיות בוויקישיתוף
היינריך קספאר שמיד

היינריך קספאר שמיד (בגרמנית: Heinrich Kaspar Schmid;‏ 11 בספטמבר 1874 – 8 בינואר 1953) היה מלחין גרמני. שמיד נולד בלנדאו. בנעוריו למד מוזיקה אצל אביו, שהיה מורה בבית ספר ומנצח מקהלה. במשך שנים אחדות גם שר במקהלת נערים בקתדרלה של רגנסבורג. הוא נכנס לאקדמיה למוזיקה במינכן, שם למד הלחנה אצל לודוויג טואילה. ב-1905 קיבל משרת הוראה באקדמיה של מינכן וב-1919 קודם לדרגת פרופסור מן המנין. אחרי מלחמת העולם הראשונה החלה תקופה מצליחה במיוחד בקריירה של שמיד, הן כנגן והן כמלחין. הוא סייר באוסטריה, סקנדינביה ורוסיה. ב-1921 התמנה למנהל הקונסרבטוריון של קרלסרוהה וב-1924 קיבל לידיו את הנהלת בית הספר למוזיקה של אאוגסבורג (כיום קונסרבטוריון). שמיד פרש מעבודתו האקדמית בשנת 1932. היינריך קספאר שמיד מת בגייזלבולאך, סמוך למינכן, בשנת 1953. מבחינה סגנונית, השתייכו יצירותיו של שמיד לשלהי התקופה הרומנטית יותר מאשר לחידושי המאה ה-20. השפעתו של ברהמס, במיוחד, ניכרת מאוד ברגישותו היוצרת של שמיד. הדבר ניכר ביותר בסונאטות לכינור ופסנתר (1920, 1939). יצירתו הטובה ביותר היא, קרוב לוודאי, הסימפוניה ברה מינור (1947), שזכתה להערכה רבה על רעננותה ועל הטיפול המיומן שלה בחומרים מוזיקליים מסורתיים. יסודות של מוזיקה עממית בווארית מופיעים במוזיקה למיסות הכפריות, בחיבוריו הכוראליים, בלידר שלו, ביצירותיו הקאמריות ובאופרה שלו. מדיה וקבצים בנושא היינריך קספאר שמיד בוויקישיתוף היינריך קספאר שמיד, באתר MusicBrainz (באנגלית) היינריך קספאר שמיד, באתר Discogs (באנגלית) אנדרו מקקרדי, הערך "היינריך קספאר שמיד" במילון גרוב למוזיקה ומוזיקאים אונליין מקקרדי, שם
דוד משאש

הרב דוד משאש (א' באב ה'תרצ"ד, 13 ביולי 1934 – כ"ג בחשון ה'תשע"ב, 20 בנובמבר 2011) היה רבה הראשי של העיר פריז שבצרפת. נולד בעיר מקנס שבמרוקו לג'אמילה אלכרייף ולרב שלום משאש, לימים רבה הראשי של ירושלים. בשנת 1964 היגר עם משפחתו לפריז שבצרפת, ומשנת 1967 החל לכהן בה במספר תפקידי רבנות. כמו כן כיהן כמנהל בית הספר היהודי רמב"ם בבולון הסמוכה לפריז. בסוף שנות ה-80 התמנה לרבה הראשי של ז'נבה, ומשנת 1995 התמנה כרבה הראשי של פריז. פעל בתחום הפצת היהדות בקרב יהודי פריז. נשא לאישה את דולי לבית ברדוגו ולשניים נולדו שלושה ילדים - שני בנים ובת. הלך לעולמו בצרפת, והובא לקבורה בהר המנוחות שבירושלים, ליד קברו של אביו. מפריז לירושלים: הלווית הרב משאש זצ"ל, באתר כיכר השבת משה ויסברג, רבה של פריז • הגאון רבי דוד משאש זצ"ל, באתר בחדרי חרדים משה ויסברג, רבה של פריז נטמן בירושלים • תיעוד אחרון, באתר בחדרי חרדים, 21 בנובמבר 2011 יעקב כהן, התמונות האחרונות: הגר"ד משאש על קבר אביו, באתר בחדרי חרדים, 20 בנובמבר 2011 מנחם כץ, ‏נפטר רבה של פריז, הגאון הגדול רבי דוד משאש זצ"ל, באתר כיכר השבת, 20 בנובמבר 2011 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
RS-232

RS-232 (בעבר EIA-232 ולפני כן EIA RS-232, כאשר RS הם ראשי תיבות של Recommended Standard, דהיינו "תקן מומלץ") הוא תקן תקשורת להעברה טורית של מידע בינארי בין מכשיר המשמש כמקור המידע (Data Terminal Equipment ,DTE) ומכשיר המשמש כקולט המידע (Data Circuit Equipment, DCE). הגרסה הנוכחית שלו (הוחלה בשנת 1999) היא TIA-232-F. התקן הופץ על ידי EIA, נפוץ בחיבורים הטוריים של המחשב. ממשק RS232C של EIA מיועד לחבר ציוד קצה למודם, לקצבים של מודם ביתי, כולל מחבר של 25 פין. מיועד לתקשורת של עד 15 מ' בין DTE לבין DCE, תקן זהה הוא V.24 של CCITT ממשק זה מוכר למשתמשי מחשבי שולחן מראשית הופעתם בשוק לפני 30 שנה ויותר, כנקודת החיבור של המחשב עם המסך. עם הזמן תפס את מקומו של ממשק ותיק ומוכר זה, ממשק נטול-פינים המוכר בצירוף HDMI COM (ממשק חומרה) מדיה וקבצים בנושא RS-232 בוויקישיתוף ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
לרקוד עם לוחמים

לרקוד עם לוחמים (באנגלית: Hot Shots! Part Deux) הוא סרט קומדיה/פרודיה משנת 1993. זהו סרט ההמשך לסרט "לרקוד עם טייסים". טופר הארלי (מגולם על ידי צ'ארלי שין) פורש מהצבא האמריקני ועובר למקדש בודהיסטי בכפר קטן בתאילנד לאחר שחברתו רמדה רודהם היימן (מגולמת על ידי ולריה גולינו) זורקת אותו. בהמשך טופר מחליט לחזור לשירות ולהציל את השבויים אמריקנים בעיראק לאחר שמפקדו לשעבר, אל"ם דנטון וולטרס (מגולם על ידי ריצ'רד קרנה) נלכד על ידי סדאם חוסיין. הסרט מכיל בעיקר פרודיות לסרטי אקשן שונים, בהם: "רמבו 2", "רמבו 3", "אפוקליפסה עכשיו", "הטורף" ו"קומנדו". "לרקוד עם לוחמים", במסד הנתונים הקולנועיים IMDb (באנגלית) "לרקוד עם לוחמים", באתר נטפליקס "לרקוד עם לוחמים", באתר AllMovie (באנגלית) "לרקוד עם לוחמים", באתר Rotten Tomatoes (באנגלית) "לרקוד עם לוחמים", באתר Box Office Mojo (באנגלית) "לרקוד עם לוחמים", באתר Metacritic (באנגלית) "לרקוד עם לוחמים", באתר אידיבי "לרקוד עם לוחמים", באתר דיסני+ סרטים (באנגלית) "לרקוד עם לוחמים", במסד הנתונים הקולנועיים KinoPoisk (ברוסית)
הכפירה

כְּפִירָה או הַכְּפִירָה היא עיר מקראית המוזכרת בספר יהושע כאחת מערי הגבעונים שהשלימו עם בני ישראל: "וְעָרֵיהֶם גִּבְעוֹן וְהַכְּפִירָה, וּבְאֵרוֹת וְקִרְיַת יְעָרִים". בהמשך היא מוזכרת כאחת מערי שבט בנימין וכאחת הערים שאליה חזרו גולי בבל בימי שיבת ציון. שמה נגזר משמו של האריה, הכפיר, שהיה נפוץ בתקופת התנ"ך בארץ ישראל. מקובל לזהות את הכפירה עם תל כפירה, השוכן מעל לכפר הפלסטיני קטנה בהרי ירושלים, למול הר אדר. זהו תל העומד על כיפה שבקצה שלוחה, בגובה של 774 מטרים מעל פני הים. במקום ניתן להבחין בשתי מערכות ביצור, עם מגדלים, המתחברות זו אל זו. ממזרח לעיר העליונה ישנה טרסה בת כ-3 דונמים, ובסמוך אליה שרידי מבנים. בסקר במקום התגלו חרסים מתקופת הברזל ב' (81%), התקופה הפרסית - חרסים בודדים; התקופה ההלניסטית/הרומית (13%), התקופה הביזנטית (2%), המוסלמית הקדומה (?) - חרס בודד, והעות'מאנית (3%). על שם היישוב נקראים כיום נחל כפירה ועין כפירה הסמוכים לתל. מנחם תלמי,אפרים תלמי,"כל הארץ-לכסיקון גאוגרפי ישראלי", הוצאת "עמיחי", ספטמבר 1966, ערך: תל כפירה, עמוד 635. מני נחמן, בעקבות אריות: טיול לנחל כפירה, באתר nrg דוד וערן גל-אור, מסלול: מעיין קטן וחרוב ענק בנחל כפירה, באתר ynet, 24 בדצמבר 2007 ספר יהושע, פרק ט', פסוק י"ז. ספר יהושע, פרק י"ח, פסוק כ"ו. ספר נחמיה, פרק ז', פסוק כ"ט. ערים נוספות שנקראו על שם האריה: ליש ובית לבאות (אטלס דעת מקרא, עמ' 12). יצחק מגן, ישראל פינקלשטיין (ע), סקר ארכאולוגי בארץ בנימין, ירושלים: רשות העתיקות, 1993, עמ' 211, מסת"ב 965-406-007-8 חרסים מתקופת הברזל א' - Vriezen 1975
לרקוד עם טייסים

לרקוד עם טייסים (באנגלית: Hot Shots!) הוא סרט קומדיה/פרודיה משנת 1991. לאחר שפרש ועבר לגור עם שבט אינדיאני, מתבקש טייס הקרב האמריקני טופר הארלי (מגולם על ידי צ'ארלי שין) לחזור לשירות פעיל בצי האמריקאי במהלך מלחמת המפרץ הראשונה למשימה סודית של חיל האוויר. משימתו של טופר היא להשמיד את הכורים הגרעיניים של סדאם חוסיין. הארלי מסתכסך במהרה עם טייס אחר, קנת גרגורי (קרי אלווס) לאחר ששניהם מפתחים קשר רומנטי עם הפסיכיאטרית רמאדה (ואלריה גולינו). הסרט מכיל בעיקר פארודיות לסרטים ההוליוודיים "אהבה בשחקים", "רוקד עם זאבים" ו"תשעה וחצי שבועות של שכרון חושים". "לרקוד עם טייסים", במסד הנתונים הקולנועיים IMDb (באנגלית) "לרקוד עם טייסים", באתר נטפליקס "לרקוד עם טייסים", באתר AllMovie (באנגלית) "לרקוד עם טייסים", באתר Rotten Tomatoes (באנגלית) "לרקוד עם טייסים", באתר Box Office Mojo (באנגלית) "לרקוד עם טייסים", באתר Metacritic (באנגלית) "לרקוד עם טייסים", באתר אידיבי "לרקוד עם טייסים", באתר דיסני+ סרטים (באנגלית) "לרקוד עם טייסים", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ס. ג'. ווטסון

סטיבן "ס.ג'. ווטסון" (באנגלית: Steven "S. J." Watson, נולד ב-1971, סטורברידג', אנגליה) הוא סופר בריטי. התפרסם לראשונה בשנת 2011 עם רומן המתח הפסיכולוגי שכתב והפך לרב-מכר, "לפני השינה". סטיב ג'. ווטסון נולד בסטורברידג', במחוז מערב מידלנדס. הוא למד פיזיקה באוניברסיטת ברמינגהאם ולאחר מכן עבר ללונדון, שם עבד בבתי חולים שונים כמתמחה באבחון וטיפול של ילדים לקויי שמיעה. ווטסון התקבל לקורס בכתיבת רומן באקדמית פייבר. עבודת הגמר שלו הייתה הרומן "לפני השינה". הספר הוצג לפני סוכנת ספרות שהסכימה לקבל על עצמה את ייצוג הספר. הספר הפך לרב-מכר עם יציאתו לאור באפריל 2011, והוא תורגם ליותר מ-30 שפות. הוכרז גם כי הספר יבוים לסרט קולנוע על ידי רידלי סקוט. הספר יצא לאור בעברית בשנת 2011, בהוצאת כתר, בתרגומה של הדסה הנדלר. ס. ג'. ווטסון, ברשת החברתית פייסבוק ס. ג'. ווטסון, ברשת החברתית Goodreads זיכרון נייד • פרק מתוך "לפני השינה", באתר nana10‏, 17 באוגוסט 2011 מאיה נחום שחל, אלמנטרי, ווטסון, באתר כלכליסט, 14 באוקטובר 2015
ס'מור

סְ'מוֹר, סְמוֹר או ברבים סְמוֹרְס (באנגלית: s'more או smore) הוא קינוח אמריקאי הנאכל באופן מסורתי במהלך מחנאות כשמכינים אותו באמצעות מדורה. הקינוח נפוץ גם בקנדה. קינוח זה כולל מרשמלו שנצלה במדורה, ומונח בין שני ביסקוויטים (לרוב ביסקוויטים מסוג גרהם קרקר) שעליהם מרוח ממרח שוקולד או מונחת קוביית שוקולד. שמו של הקינוח הוא קיצור של המילים "עוד קצת" באנגלית ("some more"). מקורו של המאכל אינו ידוע. האזכור הראשון של מתכון הקינוח הופיע בפרסום "מטיילים עם בנות הצופים" משנת 1927, ומצוין שם כי המתכון ניתן על ידי לורטה סקוט קרו, שהכינה את הקינוח עבור בנות תנועת הצופים שטיילו עמה. מסורות אמריקאיות משייכות את המצאת המאכל לבנות ארגון הצופים אשר קנו את מרכיביו בטרם יצאו למחנאות וצירפו אותם יחד להכנת קינוח. עם הפיכת הקינוח לפופולרי החלו חברות שונות, ובהן חברת הרשי, ליצור גרסאות של המאכל, השונות לרוב בצורתן מהמאכל המסורתי (כך, לדוגמה, בגרסת הרשי ציפוי השוקולד עוטף את הקינוח). מתכון באתר "בישולים" Girl Scouts of the United States of America, Tramping and Trailing with the Girl Scouts, 1927. (באנגלית) The Norwalk Hour - Google News Archive Search, news.google.com
אליעזר יהודה פינקל (השני)

הרב אליעזר יהודה פינקל (נולד בי"ט באלול ה'תשכ"ה, ספטמבר 1965) הוא ראש ישיבת מיר בירושלים וחבר מועצת גדולי התורה של דגל התורה. נולד בירושלים, בנם הבכור של הרב נתן צבי, ראש ישיבת מיר, ורחל לאה פינקל, בתו של הרב בנימין ביינוש פינקל, ראש ישיבת מיר. אביו ואמו הם ניניו של רבי נתן צבי פינקל מסלובודקה. למד בישיבת תושיה תפרח, ונישא לגיטל, בתו של הרב נחום לסמן. שימש במגוון תפקידים בישיבת מיר, בהם משיב, ראש החבורה החסידית, ובשנותיו האחרונות של אביו גם בתפקידים ניהוליים. לאחר פטירתו הפתאומית של אביו, בי"א בחשוון תשע"ב, התמנה תחתיו לראשות הישיבה. במסגרת תפקידו נוסע כמה פעמים בשנה לחו"ל למטרת גיוס כספים לישיבה. הרב פינקל מוסר שיעורים כלליים ושיחות בישיבה בירושלים ולאחר פטירתו של הרב אריה פינקל (בשנת תשע"ו) החל למסור שיעור כללי אחת לשבועיים בישיבת מיר מודיעין עילית לצד גיסו הרב נועם אלון. בכסלו תשפ"א מונה לחבר במועצת גדולי התורה של דגל התורה. מדיה וקבצים בנושא אליעזר יהודה פינקל בוויקישיתוף ישראל כהן, ‏ה'ממשיך', רבי אליעזר יהודה: תלמידיו מספרים לראשונה, באתר כיכר השבת, 8 בנובמבר 2011 נטע סלע, הנסיך ממיר, מקור ראשון, מוסף "שבת", 15 במרץ 2012 מכון דברי אליעזר (מודיעין עילית), דף שער בספרייה הלאומית משה ויסברג, אחרי עשור: אלו תשעת חברי ה'מועצת' החדשים של 'דגל התורה', 4 בדצמבר 2020, באתר בחדרי חרדים ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שמגלה

שמגלה (געז: ሽማግሌ; ברבים, אמהרית: שמגלווץ', געז ותגרית: שמגלתת) הוא מונח חבשי שמשמעותו "מבוגר", "בכיר" ו-"זקן". באופן היסטורי ומסורתי החברה החבשית היא חברה גרונטוקרטית שבה לשמגלה חשיבות תרבותית וסוציו-פוליטית עליונה. השמגלה הוא לא בהכרח בגיל מתקדם אלא אדם המשמש בתור מגשר, יועץ, היסטוריון והבקיא בגנאלוגיה, תרבות, חוק ודת. השמגלה משמש גם בתור מתווך בין הממשלה לבין האדם הפשוט וכן בין אדם לחברו. השמגלה גם מציל חיים במקרה של נקמת דם שבו הוא קובע את גובה הכופר. גובה ("מועצת הזקנים") של חברה מקומית מורכבת מאנשים אלו. מתוך השמגלה נבחרים הדנה (הדיינים המסורתיים). החלטותיו של השמגלה והמועצה מקובלות על החברה עצמה ומקבלות גם על הרשויות האזרחיות והמשפטיות של המדינה. בקרב ביתא ישראל במקומות בהם לא היו מנהיגי דת השמגלה היה זה שלקח על עצמו תפקידים דתיים אשר שייכים לתחום החברתי דוגמת נישואים. יעל כהנא אשר ביקרה באתיופיה בשנות ה-70 של המאה ה-20 מספרת על מוסד השמגלה אצל ביתא ישראל: מעמדו של הזקן בחברה הפלשית מעורר את קנאתי. שלא כבחברה המערבית, שאדם זה נחשב לזקן מיום פרישות לגמלאות והוא נדחק ככלי אין חפץ בו אל שולי החברה, כאן הזקן הוא אדם במרום הסולם החברתי ומכובד מכל הצעירים ממנו לימים. הוא היחיד הנמצא בעמדת כוח המעניקה לו עצמאות מוחלטת. לפיכך נושא כל צעיר את נפשו להיות שמאגלה מהר ככל האפשר. לא ייפלא, שהנשאל לגילו מוסיף תמיד חמש עד עשר שנים - מעין קפיצת דרך אל הזקנה הכל-יכולה. רק השיבה והגיל הופכים את האדם לשמאגלה - השליט הבלתי-מעורער על משפחתו, ואם הוא טיליק שמאגלה - זקן חשוב - בזכות כספו, מעמדו ככוהן או בזכות חכמתו, הרהו החשוב והמכובד בכפרו ואף בסביבה כולה. — יעל כהנא, אחים שחורים - חיים בקרב הפלשים, עם עובד, תשל"ח 1977, עמ' 79 בקרב התגרה והבילינים באריתריאה לשמגלה תפקיד פוליטי מובהק. בחברות אלו השמגלה מחזיק בתואר שום ("שליט") ומהווה מעמד אצולתי. בתקופת השלטון האתיופי על אריתריאה שמגלה רבים ישבו בבית הנבחרים בעידוד הממשל וכדי לייצג את כלל קבוצות התגרה. Dirk Bustorf, "Šəmgəlle" and Wolbert Smidt, "Šəmgällä" in Siegbert Uhlig (Editor), Encyclopaedia Aethiopica: O-X, Harrassowitz, 2010, ISBN 3447062460, pp. 608-609 יהל פרג', ‏אולי התקווה לפתרון סכסוכים נמצאת בידיהם של השמגלוּץ', באתר דבר העובדים בארץ ישראל, 8 בנובמבר 2016 תחאוכו עזמי, "שמגלה" צ'רקסי, אדיגה - מגזין הצ'רקסים לאה קסן וליאת קידר, אלימות בין בני זוג בקרב משפחות יוצאות אתיופיה, אוניברסיטת בן-גוריון בנגב, 2006 Thomas Leiper Kane, Amharic-English dictionary Vol. I, Otto Harrassowitz Verlag, 1990, ISBN 3447028718, p. 615-616 הגר סלמון (עורכת), קהילות ישראל במזרח במאות התשע-עשרה והעשרים - אתיופיה, יד בן צבי, תשס"ח, עמ' 47
הנרי בנדיקט סטיוארט

הנרי בנדיקט סטיוארט (באנגלית: Henry Benedict Stuart;‏ 6 במרץ 1725 - 13 ביולי 1807) היה חשמן בכנסייה הקתולית והטוען היעקוביטי לכתר אנגליה, סקוטלנד ואירלנד. הנרי נולד ברומא היכן שאביו ג'יימס פרנסיס אדוארד סטיוארט חי בגלות. ג'יימס היה בנו של ג'יימס השני, מלך אנגליה שהודח במהלך המהפכה המהוללת. ג'יימס ותומכיו לא קיבלו את הדחתו של אביו או העובדה שג'יימס נושל מסדר הירושה לכתר, לאחר מותו של ג'יימס השני בנו הוכר על ידי צרפת, מדינת האפיפיור ועוד מספר מדינות קתוליות כמלך החוקי של אנגליה, סקוטלנד ואירלנד. כבנו הצעיר של המונרך האנגלי הנרי קיבל את התואר דוכס יורק. כאשר אחיו, צ'ארלס אדוארד סטיוארט, פלש לסקוטלנד ב-1745 בניסיון להחזיר את הכתר לבית סטיוארט, נסע הנרי לצרפת על מנת לשדל את לואי החמישה עשר, מלך צרפת להעניק את תמיכתו למאמץ הרסטורציה של בית סטיוארט. בסופו של דבר, למרות מספר הצלחות, צ'ארלס הובס בסקוטלנד ונאלץ להימלט לצרפת. לאחר הכישלון היעקוביטי אבדה כל תקווה ריאלית לחזרתו של בית סטיוארט לשלטון. הנרי החליט להצטרף לשורות הכנסייה הקתולית כחשמן למרות רוחו של אחיו צ'ארלס שראה את הצעד הזה כמחליש עוד יותר את מעמדו שלו באנגליה הפרוטסטנטית, בנוסף לכך כמה מתומכיו של צ'ארלס האשימו את הנרי בכך שלא עשה מספיק כדי שהצי הצרפתי יבוא לעזרתו של אחיו במהלך המרד. הנרי מונה לחשמן ב-1747 ותודות למעמדו החדש בכנסייה הצליח להתעשר במידה רבה ולקנות לעצמו השפעה פוליטית גדולה בתוך הכנסייה. בתוך הכנסייה היה ידוע כחשמן יורק. כאשר נפטר אחיו ב-31 בינואר 1788 הוא הפך לטוען לכתר והיה ידוע כקרב תומכיו כהנרי התשיעי מאנגליה והנרי הראשון מסקוטלנד. בניגוד לאביו ולאחיו הוא לא עשה שום ניסיון פעיל להשיב לעצמו את הכתר. לאחר שנקלע למצוקה כלכלית בעקבות המהפכה הצרפתית, הוא הסכים לקבל קצבה חודשית של 4,000 פאונד מג'ורג' השלישי, מלך הממלכה המאוחדת. הבריטים הציגו את הצעד הזה כמעשה של נדיבות ופיוס בין בית סטיוארט לבית הנובר אולם הנרי ותומכיו ראו בכך לא יותר מהחזרת הנדוניה של סבתו מרי ממודנה. הנרי היה הנצר האחרון לבית סטיוארט ופטירתו ב-1807 הביאה את הקץ על משפחת המלוכה הזאת. מדיה וקבצים בנושא הנרי בנדיקט סטיוארט בוויקישיתוף הנרי בנדיקט סטיוארט, באתר "Find a Grave" (באנגלית) הנרי בנדיקט סטיוארט, באתר אנציקלופדיה בריטניקה (באנגלית)
חברת הרשי

חברת הרשי או הרשי'ז (באנגלית: The Hershey Company או Hershey's) היא חברה ציבורית המתמחה בייצור מזון. הרשי היא יצרנית השוקולד הגדולה ביותר בצפון אמריקה. עד שנת 2005 נקראה החברה "תאגיד המזון הרשי" (Hershey Foods Corporation). מקום מושבה של החברה בעיירה דרי (באנגלית Derry township), אך כינויה השגור בפני הבאים הוא הרשי במדינת פנסילבניה שבארצות הברית. החברה נוסדה על ידי מילטון הרשי בשנת 1894 (בשם "חברת השוקולד הרשי" - "the Hershey Chocolate Company"). החברה היא אחת מיצרניות השוקולד הוותיקות ביותר בארצות הברית, והמוצר העיקרי שלה - טבלת השוקולד של הרשי, נחשבת לסמל תרבותי. החברה משווקת את מוצריה ב-60 מדינות ברחבי העולם. מילטון הרשי סיים בשנת 1873 התמחות כיצרן דברי מתיקה, וייסד חנות דברי מתיקה בפילדלפיה. החנות כשלה ונסגרה שש שנים לאחר מכן. הרשי עבר לעיר ניו יורק וניסה לייצר בה ממתקים אך גם שם לא הצליח כלכלית, ושב לפנסילבניה, בה הקים את חברת הקרמל לנקסטר אשר מכרה ממתקי חלב קרמל שזכו להצלחה. בשנת 1896 הקים הרשי מפעל לעיבוד חלב ובשנת 1899 פיתח את "תהליך הרשי" לייצור חלב עבור מוצרי מתיקה. בשנת 1900 הרשי מכר את החברה עבור מיליון דולרים, ועבר לייצור שוקולד. בשנת 1903 הקים הרשי מפעל לייצור שוקולד בעיר הולדתו דרי צ'רץ' שבפנסילבניה, וטבליות שוקולד החלב שייצר המפעל זכו להצלחה רבה. בשנת 1907 המציא הרשי ממתק שוקולד חדש בצורת קונוס קטן וקרא לו "נשיקת הרשי". בעת ייצורו הראשוני נעטפה כל נשיקה ידנית בנייר כסף. רק בשנת 1921 נבנתה מכונה לאריזת הנשיקות. נכון ל-2011, כ-80 מיליון נשיקות מיוצרות מדי יום על ידי חברת הרשי. מוצרים נוספים שהמציא הרשי כוללים את מר. גודבר - ממתק בוטנים שהומצא בשנת 1925, סירופ שוקולד של הרשי בשנת 1926, ושוקולד צ'יפס מרירים בשנת 1928. בשנת 1938 המציא הרשי את חטיף קראקל. זמן קצר לפני מלחמת העולם השנייה, ברוס מרי (Bruce Murrie), בנו של ויליאם מורי, נשיא החברה באותה עת, הגיע להסכם עם פורסט מארס ליצירת ממתק שוקולד שנקרא על שם שניהם - M&M (מארס ומרי). ממתק זה יוצר על ידי חברת הרשי בתקופת הקיצוב של מלחמת העולם השנייה ולאחריה. בשנת 1963 רכשה החברה את חברת ייצור הממתקים של הארי ברנט ריס אשר ייצרה מאז שנת 1926 את ממתק כוסות חמאת הבוטנים של ריס. מפעל הייצור הראשי של הרשי ממוקם בהרשי שבפנסילבניה. שטחו של המפעל כ-200,000 מ"ר, וזהו מפעל השוקולד הגדול בעולם. מפעל נוסף נפתח ב-15 ביוני 1963 בסמית' פולס שבפרובינציית אונטריו בקנדה ומפעל שלישי נפתח ב-22 במאי 1965 באוקדייל שבקליפורניה. שני מפעלים אלה נסגרו בשנת 2008 ופסי הייצור עברו למפעלים אחרים. להרשי מפעלים בסטוארטס דראפט, וירג'יניה; לנקסטר שבפנסילבניה; הייזלטון, פנסילבניה; ממפיס, טנסי; רובינסון, אילינוי; וגוודלחרה, מקסיקו. במסגרת המפעל בהרשי פועל מרכז מבקרים בשם עולם השוקולד של הרשי וכן פארק שעשועים בשם הרשיפארק. בבית משפט פדרלי בניו יורק הוגשה תובענה ייצוגית נגד החברה על מכירת שוקולד מריר שמכיל רמות מזיקות של עופרת וקדמיום בסך של 5 מיליון דולר השוקולד של צבא ארצות הברית אתר האינטרנט הרשמי של חברת הרשי (באנגלית) חברת הרשי, ברשת החברתית פייסבוק חברת הרשי, ברשת החברתית אקס (טוויטר) חברת הרשי, ברשת החברתית אינסטגרם חברת הרשי, סרטונים בערוץ היוטיוב חברת הרשי, באתר פינטרסט גרג סאטל, סיפור ההצלחה המתוק של הרשי: כך ניצחה ענקית השוקולד את מותג ה-M&M האהוב, באתר "פורבס ישראל", 4 בנובמבר 2014 חברת הרשי, באתר אנציקלופדיה בריטניקה (באנגלית) תביעה ייצוגית נגד הרשי בארה"ב: מוכרת שוקולד עם רמות מזיקות של מתכות כבדות, באתר ynet, 30 בדצמבר 2022
Police Quest (סדרת משחקים)

Police Quest (המשחק ידוע בישראל גם בשמות חקירה משטרתית, משימה משטרתית ופוליס קווסט) היא סדרת משחקי וידאו אשר פותחה על ידי חברת Sierra Entertainment. הסדרה המקורית הופצה לשווקים בין השנים 1987 ל-1993. עלילות שלושת המשחקים הראשונים בסדרה נכתבו על ידי השוטר האמריקני לשעבר ג'ים בראון בעוד שהמשחק הרביעי בסדרה נכתב על ידי השוטר לשעבר דריל פ. גייטס. בעוד שארבעת המשחקים הראשונים בסדרה היו משחקי הרפתקאה, בשנת 1995 פותח משחק ספין אוף לסדרה בשם "Police Quest: SWAT" אשר היה משחק סימולציה טקטי ולא משחק הרפתקה גרפי בדומה למשחקי הסדרה המקורית. בהמשך פותחו שלושה משחקי המשך למשחק זה. ב-18 בינואר 2010 הופצו ארבעת המשחקים הראשונים בסדרה במהדורה מחודשת הפועלת במערכות ההפעלה Windows Vista ו-Windows 7. בשנת 2023 החלה הפצה של משחק Ready or Not שנחשב ליורש של Police Quest. Police Quest: In Pursuit of the Death Angel‏ (1987) – במשחק זה השחקן משחק בתפקיד סאני בונדס, שוטר בעיירה הבדיונית לייטון שבקליפורניה. בתחילה סאני חוקר מה שנראה כמו תאונת דרכים, אך בהמשך מתבררת כזירת רצח. בהמשך המשחק סאני מועבר למחלקת הסמים של התחנה ובמהרה הוא יוצא במרדף אחר סוחר סמים רצחני בשם ג'סי "מלאך המוות" ביינס. Police Quest: The Vengeance‏ (1988) – לאחר שסאני הצליח להוביל ללכידתו של סוחר הסמים ג'סי "מלאך המוות", אשר נכלא ל-99 שנים, סאני קודם לדרגת בלש. עם זאת, בהמשך ביינס מצליח לברוח מהכלא וללכוד את מארי וילקינס, ארוסתו של סאני. כעת סאני צריך להציל את מארי וללכוד את ביינס. Police Quest: The Kindred‏ (1990) – אשתו של סאני נדקרה באכזריות בחניון של קניון. סאני חייב כעת למצוא את הדוקר בעוד שאשתו נמצאת בתרדמת בבית החולים. בהמשך מתגלה כי הדוקר הוא מייקל ביינס, אחיו של הנבל הראשי בשני המשחקים הראשונים בסדרה. Police Quest: Daryl F. Gates Open Season‏ (1993) – במשחק זה השחקן משחק בתפקיד השוטר ג'ון קארי בלש במחלק הרצח של משטרת לוס אנג'לס אשר צריך לאתר רוצח סדרתי בלוס אנג'לס. Police Quest: SWAT‏ (1995) Police Quest : SWAT 2‏ (1998) Police Quest: SWAT 3 Close Quarters Battle‏ (1999) SWAT 4‏ (2005)
צופר

האם התכוונתם ל... צופר (רכב) – צופר של כלי תחבורה צופר (כלי נגינה) – כלי נגינה עממי צופר (מושב) – מושב בערבה מובלעת צופר – מובלעת בשטח ירדן בסמוך למושב הנמצאת במשטר מיוחד לפי הסכם השלום בין ישראל וירדן צופר (נחל) – נחל בערבה צופר הנעמתי – דמות מקראית, רעו של איוב צופר (עיתון) – עיתון חרדי שהופיע בשנות השבעים
הרשי

האם התכוונתם ל... חברת הרשי – חברה אמריקאית לייצור שוקולד הרשי (פנסילבניה) – עיירה במדינת פנסילבניה שבארצות הברית בה ממוקמת חברת הרשי טבלת הרשי – טבלת שוקולד - ממוצרי הדגל של חברת הרשי המכונה גם השוקולד של צבא ארצות הברית נשיקות הרשי – ממתק שוקולד - ממוצרי הדגל של חברת הרשי עולם השוקולד של הרשי – מרכז המבקרים של חברת הרשי, בהרשי, פנסילבניה הרשיפארק – פארק שעשועים בהרשי, פנסילבניה מילטון הרשי – מייסד חברת הרשי ברברה הרשי – שחקנית קולנוע אמריקאית אלפרד הרשי – מדען זוכה פרס נובל ניסוי הרשי-צ'ייס – שורה של ניסויים שערכו אלפרד הרשי ומרתה צ'ייס ב-1952 שאישרו שה-DNA הוא חומר תורשתי